บัวหลวงมั่นใจ หุ้นไทยไปอีก ผุดทริกเกอร์3
เกาะติดข่าว ข่าวร้อน ข่าวเด่น ข่าววันนี้ ข่าวการเมือง ประเด็นการเมือง ข่าวเศรษฐกิจ ข่าวกีฬา ท่องเที่ยว บันเทิง ดูดวง สลากกินแบ่งรัฐบาล คลิปวีดีโอ ทันเหตุการณ์ทุกแง่มุม โดยทีมงานโพสต์ทูเดย์
19 ส.ค. 2554

โพสต์ทูเดย์ — บลจ.บัวหลวงเชื่อหุ้นไทยได้แรงหนุนจากเงินนอก ออกกองทุนทริกเกอร์ 3 เป้ากำไร 9% ใน 1 ปี หลัง TRIGGER1 เข้าเป้า 15% 
นางวรวรรณ ธาราภูมิ ประธานเจ้าหน้าที่บริหาร บริษัทหลักทรัพย์จัดการกองทุนรวม (บลจ.) บัวหลวง เปิดเผยว่า บลจ.บัวหลวง เตรียมออกกองทุนเปิดบัวหลวงทริกเกอร์ 3 (9%) ซึ่งเป็นกองทุนที่มีเป้าหมายสร้างผลตอบแทน 9% ภายใน 12 เดือน เปิดขายวันที่ 18–24 พ.ย.นี้ 
กองทุนสามารถเลิกกองทุนได้ก่อน 12 เดือน หากผลตอบแทนได้ไม่น้อยกว่า 9% แต่หากครบ 12 เดือนแล้วผลตอบแทนไม่ได้ตามเป้ากองทุนจะขายคืนหน่วยลงทุนให้ผู้ถือหน่วยลงทุนตามมูลค่าหน่วยลงทุนขณะนั้น โดยเงินที่ผู้ถือหน่วยลงทุนได้รับคืนจะมากหรือน้อยกว่า 10 บาทก็ได้
สำหรับภาวะการลงทุนในตลาดหุ้น คาดว่าจะยังได้รับปัจจัยหนุนจากประเทศสหรัฐและกลุ่มประเทศยุโรปจำเป็นต้องคงนโยบายอัตราดอกเบี้ยต่ำเพื่อกระตุ้นเศรษฐกิจ ทำให้เกิดการไหลของเงินลงทุนเข้าสู่ประเทศกำลังพัฒนาที่มีอัตราการเติบโตทางเศรษฐกิจ และถ้าสหรัฐใช้มาตรการกระตุ้นเศรษฐกิจรอบสองก็จะมีเงินไหลเข้ามาลงทุนเพิ่มขึ้น
นางวรวรรณ กล่าวเสริมว่าด้วยกลยุทธ์ Bottom Up Approach และ Good Stocks + Good Trades = Good Performance ที่ให้ความสำคัญกับการคัดเลือกหลักทรัพย์อย่างพิถีพิถัน และระมัดระวัง ของบลจ. บัวหลวง จะเพิ่มโอกาสในการสร้างผลตอบแทนได้ตามเป้าหมาย
 
ทั้งนี้ ในส่วนของกองทุนเปิดบัวหลวงทริกเกอร์ 15% (TRIGGER1) ที่จดทะเบียนจัดตั้งเมื่อวันที่ 19 ก.ค. 2553 สามารถสร้างผลตอบแทนได้ 15% ในเวลา 3 เดือนบริษัทจะรับซื้อคืนหน่วยลงทุนจากผู้ถือหน่วยในวันที่ 8 พ.ย. 2553 เพื่อคืนเงินลงทุนพร้อมผลตอบแทนในวันที่ 9 พ.ย.นี้
กองทุน TRIGGER1 สามารถสร้างผลตอบแทนร้อยละ 15 ในระยะเวลาเพียง 3 เดือนกว่า นับตั้งแต่วันจดทะเบียนเมื่อวันที่ 19 ก.ค.2553 โดยก่อนหน้านี้ กองทุนเปิดบัวหลวงทริกเกอร์ 11% (TRIGGER2) ใช้เวลาแค่ 2 เดือนในการสร้างผลตอบแทน 11% จากปจจยนางวรวรรณ กล่าวว่า ปัจจัยที่ทำให้กองทุนถึงเป้าหมายก่อนกำหนดเพราะเศรษฐกิจไทยเอื้อ ส่งผลให้นักลงทุนเข้ามาลงทุนตลาดหุ้นและทีมผู้จัดการได้วิเคราะห์และเลือกลงทุนกลุ่มอุตสาหกรรมที่ได้รับประโยชน์จากการขยายตัวของภาวะเศรษฐกิจ เช่น ธนาคารและค้าปลีก